b'\n_START_ARTICLE_\nTurvatiimi\n_START_SECTION_\nHistoria\n_START_PARAGRAPH_\nVuonna 2004 Suomen Turvatiimi Oy ja Vartio\xc3\xa4ss\xc3\xa4t Oy yhdistiv\xc3\xa4t voimansa Turvatiimi-nimen alle. Turvatiimi oli osa Helsingin p\xc3\xb6rssiss\xc3\xa4 noteerattavaa yhti\xc3\xb6t\xc3\xa4 Menire. Menire otti vuonna 2005 k\xc3\xa4ytt\xc3\xb6\xc3\xb6n nimen Turvatiimi. T\xc3\xa4m\xc3\xa4n j\xc3\xa4lkeen Turvatiimi on ostanut paikallisia vartiointiliikkeit\xc3\xa4 ymp\xc3\xa4ri Suomea. Nyky\xc3\xa4\xc3\xa4n Turvatiimi-konserniin kuuluu my\xc3\xb6s useita turvallisuustekniikkayrityksi\xc3\xa4. Vuonna 2010 Turvatiimi osti suomalaisomisteisen Otso Palvelut Oy:n. Otso Palvelut, oli suomen toiseksi suurin suomalaisomisteinen turvallisuuspalveluita tarjoava yritys. Vuonna 2012 Turvatiimi osti Citywork Security Oy:n ja Entersec Oy:n Oulun liiketoiminnat._NEWLINE_Turvatiimi j\xc3\xa4tti Helsingin p\xc3\xb6rssin syyskuussa 2015, kun Atine Group sai lunastusmenettelyss\xc3\xa4 omistusoikeuden kaikkiin osakkeisiin. Yhti\xc3\xb6 kerkesi olemaan Helsingin p\xc3\xb6rssiss\xc3\xa4 vuodesta 2005. Yhti\xc3\xb6 oli tehnyt vuodesta 2007 l\xc3\xa4htien joka vuosi tappiota vuoteen 2013 saakka._NEWLINE_Tammikuussa 2016 Atine Group myi Turvatiimin norjalaiselle Sector Alarmille.\n_START_SECTION_\nYrityksen ep\xc3\xa4selvyydet\n_START_PARAGRAPH_\nKev\xc3\xa4\xc3\xa4ll\xc3\xa4 2012 paljastui, ett\xc3\xa4 yrityksen vartijat olivat videokuvanneet salaa VR:n ty\xc3\xb6ntekij\xc3\xa4\xc3\xa4 t\xc3\xa4m\xc3\xa4n kodissa sairausloman aikana maaliskuussa 2009. Helsingin Sanomien mukaan salakatselun teki vartiointiliike Otso. Salakatselu rikosnimikkeen\xc3\xa4 ehti kuitenkin vanhentua ennen poliisitutkinnan aloittamista.'